cyanic-selkie/wikianc huggingface dataset:
טורקית
הרפורמה בכתב הונהגה במטרה לייצג את צלילי השפה הטורקית ביתר נאמנות, להרפות מאחיזתו של האסלאם בטורקיה ובאופן כללי להנהיג את טורקיה אל הקידמה. כיום, רק חוקרים או אנשים שלמדו קרוא וכתוב לפני 1928 – מסוגלים לקרוא טורקית עות'מאנית.
הרפורמה שערך מוסטפא כמאל אטאטורק בשפה הטורקית, שעיקרה החלפת הכתב הערבי בכתב הלטיני, כללה גם החלפת מילים רבות ממוצא ערבי ופרסי במילים משורשים טורקיים. חלק מהשינויים האלה התקבלו, אולם חלק ניכר מאוצר המילים הטורקי עדיין שאול מערבית ומפרסית. במהלך המאה ה-20, וגם כיום, היו לשונות אירופה המקור העיקרי לשאילת מילים חדשות. כיום כולל אוצר המילים הטורקי מילים רבות שמקורן בצרפתית. המוסד ללשון הטורקית עדיין עוסק בהחלפת המושגים הזרים במושגים טורקיים.
תנועות
השפה מתאפיינת בהרמוניית-תנועות (vowel harmony). בכל מילה ייתכנו תנועות אחוריות בלבד (aıou) או תנועות קדמיות בלבד (eiöü). תופעה זו משפיעה על חלק מן המוספיות.
האנטר (סדרת טלוויזיה)
הפקה
במקור יוצר הסדרה פרנק לופו רצה ש"האנטר" תהיה סדרה משטרתית עם יותר פעולה מאשר דרמה, בסגנון "הארי המזוהם", אבל משום תלונות על האלימות המגוחכת ואחוזי צפייה מאכזבים בעונה הראשונה, יוצרי הסדרה החליטו לשנות את הנוסחה ושתהיה יותר בסגנון הדרמה משטרתית שהייתה בולטת באותה תקופה.
הבוגר
עלילה
בנג'מין מסיע את גברת רובינסון לביתה, במכונית אלפא רומיאו ספיידר חדשה, שקיבל מהוריו כמתנה לכבוד סיום לימודיו. כשהם מגיעים לביתה, היא מפצירה בו להיכנס פנימה, בטענה שהיא לא אוהבת להיכנס לבד לבית חשוך. כשהם בתוך הבית, היא משקה אותו באלכוהול בניגוד לרצונו, משתפת אותו בחייה הפרטיים, חושפת עצמה בפניו ומציעה לו לנהל איתה רומן. כשהוא מבולבל ומובך, הוא בורח מביתה לאחר שהיא מנסה להתקרב אליו ולגעת בו. מספר ימים לאחר מכן בנג'מין נמלך בדעתו, ובין השניים מתחילה פרשיית אהבים. בנג'מין חש אי-נוחות לקיים יחסי מין, אבל הוא נמשך לגברת רובינסון המבוגרת אך המושכת. הרומן ביניהם נמשך רוב הקיץ.
בבולט
בשנת 2014 בבולט הייתה לחלוצה בשיווק מחבטי טניס המנטרים נתונים על יכולת המשחק באמצעות חיישן המחובר למחבט ומספקים את הנתונים באמצעות מכשיר חכם, מחבטים מסוג זה נעזרים בטכנולוגיית ה-PLAY של בבולט.
פמיניזם לסבי
המתיחות עם פמיניזם
התהוות הפמיניזם הלסבי קמה כתנועה המבקרת את הפמיניזם והתאוריה הקווירית. התנועה ביקרה את התנועה הפמיניסטית על ההומופוביה בה לקתה, ועל כישלונה לשלב מיניות כקטגוריה בסיסית של חקירה מגדרית, כמו גם התייחסותה ללסביות כנושא נפרד והדרה של לסביות בתנועה.
יבגני יבטושנקו
יבגני אלכסנדרוביץ' יבטושנקו (ברוסית: Евгений Александрович Евтушенко; נולד בשם המשפחה גנגנוס, ברוסית: Гангнус; 18 ביולי 1932 – 1 באפריל 2017) היה משורר רוסי, ששיריו נודעו בביקורת החריפה שבהם כנגד הבירוקרטיה הרוסית וכנגד מורשתו של סטלין.
ביוגרפיה
בין השנים 1951 ל–1954 למד במכון גורקי לספרות במוסקבה, שממנו נשר. ספר שיריו הראשון הופיע בשנת 1952, ששיר ממנו, "זה מה שקורה לי עכשיו", הולחן ונהפך לפופולרי. ב–1956 פרסם את "תחנת חורף", שנחשב לשירו המשמעותי הראשון.
בשנות השבעים יבטושנקו התחבר עם הסופר הדיסידנט אלכסנדר סולז'ניצין, למרות זאת נשמעו קולות המבקרים את שירתו וטוענים כי מחאתו מכוונת רק לכיוונים ה"מותרים" על ידי הממשל הסובייטי. ראש וראשון למבקרים אלו היה יוסף ברודסקי חתן פרס נובל לספרות מהאקדמיה האמריקאית לאמנויות.
נויה רימלט
ביוגרפיה
נויה רימלט גדלה ברמת גן והיא נכדתו של אלימלך-שמעון רימלט. שירתה בגלי צה"ל כמפיקה בחטיבת החדשות. למדה לתואר ראשון במשפטים באוניברסיטת תל אביב. את התואר השני עשתה במסגרת תוכנית המשפטנים של הקרן החדשה לישראל באמריקן יוניברסיטי שבארצות הברית עם התמחות בזכויות אדם במשפט האמריקאי והבינלאומי. כתבה דוקטורט באוניברסיטת תל אביב, שהתמקד בהצגה ביקורתית של הפמיניזם המשפטי בארצות הברית ובישראל והישגיו וכשלונותיו בקידום מעמדן של נשים.
נאו-נאציזם
אידאולוגיה
רעיונותיהן של הקבוצות הנאו-נאציות כוללים בדרך כלל אנטישמיות, גזענות, שנאת זרים, ועשויים לכלול גם אלמנטים של לאומנות צבאית, הומופוביה והכחשת השואה.
חשדנות ואלימות פנים ארגונית
החשדנות של סקופ גרמה לו להקליט את כל השיחות שלא נכח בהן בעצמו. באחת הפגישות התברר לו כי מספר חברים בתנועה זממו לרצוח אותו. בתגובה, שלח סקוף לפי עדותו מספר פעילים שאיימו על הקושרים והבהירו להם שעליהם לעזוב את מדינת מינסוטה. הם מכרו את הבית, התפטרו מהעבודה ונמלטו מהמדינה.
תנועות וארגונים נאו-נאציים
בארצות הברית, קבוצות נאו-נאציות הן רק חלק מקבוצות שנאה בהיקף גדול, המעודדות אנטישמיות ועליונות הגזע הלבן. קבוצות אלו פועלות באזורים רבים ברחבי ארצות הברית, ואף בבתי כלא ברחבי המדינה, כאשר קבוצות נאו-נאצית מסוג זה הן המעגל הארי, וצוות 211. כמו כן, בין השנים 1983–1984 פעל בארצות הברית ארגון נאו-נאצי בשם "המסדר", אשר פעולותיו הקנו לו פרסום רחב בארצות הברית ומחוצה לה. ארגונים אלו בדרך כלל קשורים גם לתעמולת הכחשת השואה.
משחקי אפריקה
היסטוריה
בתחילת שנות השישים המדינות דוברות הצרפתית באפריקה ארגנו את משחקי הידידות. המשחקים התקיימו במדגסקר (1960) ובחוף השנהב (1961). האירוע השלישי תוכנן להתקיים בשנת 1963 בסנגל. בשנת 1962 התכנסו שרי ספורט ונוער ממספר מדינות באפריקה בפריז, ביניהם שרים ממדינות דוברות אנגלית שהחליטו להצטרף למשחקים, ששמם שונה למשחקים הפאן-אפריקאיים. המתכונת החדשה זכתה להכרה מצד הוועד האולימפי הבינלאומי כאליפות היבשת בדומה למשחקי אסיה ולמשחקים הפאן-אמריקאיים.
המערכה באוקיינוס האטלנטי (1939–1945) - מרכיבי הקרב
שיירות
בכל שיירה היו כמה עשרות אוניות סוחר, שסודרו בשמונה עד שנים עשר טורים, כ-900 מטרים בין טור לטור ובין 500 ל-600 מטרים בין אונייה לאונייה. בדרך זו, שיירה בת תשעה טורים התפרסה על חזית של יותר משמונה קילומטרים, ובאורך של יותר משני קילומטרים. האדמירליות העדיפה שיירות רחבות וקצרות מאשר שיירות ארוכות, שכן בטורים ארוכים אבד לעיתים קרובות הקשר עם האוניות האחוריות. שיירות שהובילו גייסות נעו במהירות 12 עד 15 קשר, ואילו אוניות סוחר נעו במהירות איטית יותר, בין 7 ל - 9 קשר.
יחסי אזרבייג'ן–ניגריה
ניגריה הכירה בעצמאות אזרבייג'ן ב-11 במרץ 1992. ב-1 בדצמבר 2012, אלהאג'י טוקור מונה לשגריר ניגריה באזרבייג'ן לאחר שהציג את כתב האמנתו לנשיא אזרבייג'ן. ב-22 באוקטובר 2007, מנהל הארכיון הניגרי ביקר באזרבייג'ן.
המערכה באוקיינוס האטלנטי (1939–1945) - מרכיבי הקרב
כלי הנשק של הצוללות
הצוללות נשאו גם תותחים על סיפונן. תותחים אלו נועדו להשמדת אוניות שנפגעו אך טרם טבעו; במקרים נדירים הופגזו גם מטרות חוף. רוב הצוללות נשאו תותחים בקוטר 88 מ"מ (לא מדגם התותח המפורסם שהיה בשימוש הורמאכט); צוללות גדולות יותר נשאו תותחים גדולים יותר, בקוטר 105 מ"מ. החל מ-1943 הורדו התותחים מרוב הצוללות.
אוניות הליווי
עם תחילת המלחמה שימשו משחתות כאוניות הליווי העיקריות לשיירה. הן היו זריזות ומהירות, אך בשל ההדחק הקטן יחסית שלהן וגופן הצר, הן לא התאימו לתנאי מזג האוויר הקשים של האוקיינוס האטלנטי; מעבר לכך, המשחתות תוכננו לכתחילה לקרבות מול אוניות שטח אחרות, והתעוררו קשיים רבים בהתאמתן לנשיאת נשק ייעודי נגד צוללות. קושי נוסף היה מחירן הגבוה והזמן הרב שנדרש כדי לייצרן, בתקופה שבה היה צורך בבנייה של אוניות ליווי רבות.
נשק נגד צוללות
שמאל|ממוזער|250px|הטענת [[פצצת עומק על משגר, על סיפון אוניית ליווי]] הנשק הבסיסי, שבו נעשה שימוש כבר במלחמת העולם הראשונה, היה פצצת עומק. הפצצה הייתה מוטלת לים ממסילות בירכתי האנייה או נורית לים בעזרת משגרים מיוחדים. הפצצה הייתה מתפוצצת בעומק שנקבע מראש, בעזרת מרעום. אוניות הליווי היו מטילות כמה פצצות כאלה, בתבנית מסוימת, שנועדה לכסות שטח רחב. לפצצות העומק היו כמה בעיות: ראשית, הפצצות היו מוטלות מירכתי האניה, כלומר על אוניית הליווי היה לעבור מעל המיקום המשוער של הצוללת, ורק אז להטיל את הפצצות. מכיוון שב-100 עד 200 המטרים האחרונים לא היה לאונייה מגע סונאר עם הצוללת (כאמור לעיל), והיה על אוניית הליווי להגיע עד למיקום המשוער, הותיר הדבר זמן לצוללת לבצע תמרון התחמקות חריף, ולהימנע מפגיעת הפצצות. מעבר לכך, כדי שהפצצות תגרומנה להטבעת הצוללת היה עליהן להתפוצץ במרחק של 5 עד 10 מטרים ממנה; בהתחשב בזמן שניתן לצוללת להתחמק, הייתה פגיעה ישירה כזו נדירה למדי. מחקרים אחרי המלחמה הראו, שהסיכוי להטביע צוללת בהתקפה אחת של פצצות עומק היה בממוצע 6% בלבד.
מטוסים
יעילותם של מטוסים בהרחקת צוללות הייתה ידועה כבר ממלחמת העולם הראשונה. ואולם, בתחילת המלחמה לא היו בידי בעלות הברית מטוסים בעלי טווח מתאים כדי לכסות את כל נתיבי השיירות. מטוסים הופעלו מבריטניה, מאיסלנד ומצפון אמריקה, אך נותר פער של כ-300 קילומטר שבו לא היו יכולים לפעול בשל טווחם הקצר. רק במהלך 1943 הופיעו מפציצים ארוכי טווח, שהיו יכולים לספק חיפוי אווירי לשיירות לכל אורך הדרך. לשיא יעילותם הגיעו המטוסים, כאשר נושאות מטוסים החלו להתלוות לשיירות, ומטוסיהן סיפקו ליווי קבוע. חשיבותם של מטוסים במערכה הייתה מרכזית: למעלה ממחצית מן הצוללות שהוטבעו במערכה הוטבעו על ידי מטוסים.
סרחיו יוי
סרחיו יוי מלייה (בספרדית: Sergio Llull Melià; נולד ב-15 בנובמבר 1987 במאו שבמנורקה, ספרד) הוא כדורסלן ספרדי המשחק בעמדות הרכז והקלע בקבוצת ריאל מדריד מליגת העל הספרדית והיורוליג.
פסק דין נסנט ארגיי אספו נגד משרד הפנים
ראו גם
• פליט
לקריאה נוספת
טלי קריצמן-אמיר, תפקידו של בית המשפט בעיצוב מדיניות המקלט של מדינת ישראל, 175
שלמה המלך ואשמדאי
שלמה המלך ואשמדאי היא אגדה המופיעה בתלמוד הבבלי. גרסה מוקדמת יותר של האגדה מצויה בתלמוד הירושלמי. הסיפור נפוץ בתרבות העממית וכיום הוא ידוע בעשרות גרסאות.
נקמת אשמדאי
לאחר ששלמה השיג את השמיר מתרנגול הבר, פנה לאשמדאי ושאלו במה גדול כוחו מזה של בני האדם. ענה לו זה שאם יוסרו אזיקיו ויתאפשר לו להציץ בטבעת החותם של המלך, אזי ייעתר לבקשתו וישיב לפנייתו. שלמה המלך מיאן תחילה לעשות כן; רק בעזרת טבעת זו שעליה חקוק השם המפורש, יכול היה לשלוט במלך השדים. אולם, אשמדאי הערים עליו. הוא התגרה בשלמה וטען שחוכמתו המהוללת באה לו בזכות הטבעת, ולפיכך אין היא מעידה כל עיקר על שכלו. קצפו של שלמה יצא על השד, וכדי להוכיח את טעותו, נתן לו את הטבעת. מיד בלע אותה אשמדאי ואחר השליכה לים. כך השתחרר משלטונו של שלמה, ושלט בירושלים במקומו ובדמותו של המלך חודשים רבים. אשמדאי שכב עם נשותיו של שלמה בעודן בנידה, ואף עם אימו של שלמה בת שבע. אף את דמותו של שלמה שינה ללא היכר, והשליכו למדבר בארץ זרה.
ג'ון צ'ארלס
יובנטוס ושלהי הקריירה
לאחר חמש שנים באיטליה, שב צ'ארלס לבריטניה וחזר ללידס יונייטד אך התקשה להסתגל לליגה האנגלית ולאחר שהודה כי עזיבת יובנטוס הייתה שגיאה גדולה, חזר לשחק בליגה האיטלקית, הפעם במדי רומא. תחילה זכה להצלחה, אולם בהמשך סבל משרשרת פציעות ומבעיות אישיות וכך שב לוויילס והצטרף לקארדיף סיטי שם שיחק בשנים 1963-1966 וסיים את קריירת המשחק שלו. בשנים 1966-1974 אימן את קבוצות הרפורד יונייטד ומרת'יר טידפיל.
לאחר הפרישה מכדורגל
בנובמבר 2003 נבחר ל"כדורגלן הזהב של ויילס", תואר שהוענק בפרסי היובל של אופ"א לכדורגלן הבולט ביותר ב-50 השנים של קיום אופ"א בכל מדינה אירופית.
כדורסל ברוסיה
התאחדות הכדורסל הרוסית
הגוף שמנהל את הכדורסל ברוסיה הוא התאחדות הכדורסל ברוסיה, שהוקמה ב-1990 ואחראית לניהול ליגת העל הרוסית בכדורסל, גביע רוסיה בכדורסל, הליגות הנמוכות, כליגת המשנה וליגות נוספות כמו ליגת הנשים. האירוע המשמעותי ביותר בכדורסל הרוסי בשנים האחרונות הוא פירוק ליגת העל הרוסית בכדורסל והקמת הליגה המקצוענית במקומה, בקיץ 2010. ב-2014 פורקה גם הליגה הזאת והליגה המאוחדת של VTB תפסה את מקומה כליגת הכדורסל הבכירה ברוסיה.
אירקוטסק
היסטוריה
הדמות הדתית החשובה בהיסטוריה של אירקוטסק היא אינוצנט הקדוש מאירקוטסק (1797-1879, נולד בשם איוואן ונמינוב) שהיה מיסיונר וערך מסעות לאיים האלאוטיים. הוא דיבר את השפות של הילידים ותרגם את כתבי הקודש הנוצריים לשפותיהם. לאחר מות אשתו הוא היה לנזיר, ולאחר מכן בישוף וארכיבישוף של אירקוטסק. לאחר מותו הוא הוכרז כקדוש.
לאונורה קרינגטון
הקשר עם מקס ארנסט
בתקופה זו, לזוג היו יחסים קרובים עם הצלמת לי מילר, והצילומים שהיא צלמה אותם בביתם הם בין המפורסמים שלה, וכן של ארנסט וקרינגטון. בצילומים, קרינגטון, שעוד לא הייתה ידועה כאמנית, מוצגת כדמות האישה-הילדה הנשלטת שאמני הסוריאליזם אהבו - בתמונה אחת היא נשענת על ארנסט, בתמונה שנייה הוא מחזיק אותה כתינוקת בין זרועותיו.
מקסיקו
ב-1973 עיצבה קרינגטון פוסטר עבור התנועה לשחרור נשים במקסיקו, Mujeres conciencia (תודעה נשית), ובה "חווה החדשה". הפמיניזם האישי של קרינגטון התמקד בעיקר בחופש המחשבה, מתוך ההבנה שחופש זה אינו בר השגה ללא שיהיה קודם גם חופש פוליטי. מתוך אמונתה זו, קרינגטון פעלה למען שיתוף פעולה וחלוקת ידע בין תנועות הנשים בארצות הברית ומקסיקו כדי לקדם את מטרת השחרור. בזכות מחויבותה זו, זכתה קרינגטון בפרס מפעל חיים מטעם שדולת הנשים למען האמנות בוועידתן בניו יורק ב-1986.
ויטו קורליאונה
ביוגרפיה בדיונית
ויטו אנדוליני נולד ב-1892 בקורליאונה שבסיצילה. על העיירה הזו מטיל אימים איש מאפיה מקומי בשם דון צ'יצ'ו.
בישול (בירה)
חומרי גלם
החומרים המשמשים לבישול בירה הם לתת, כשות, שמרים ותבלינים.
עת"מ ויליאם ג'וסף נגד משרד הפנים
בפסק דין זה בית המשפט מורה למשרד הפנים לבדוק אם העותר זכאי להגנת "אי ההרחקה", הגנה הקובעת שמדינת ישראל לא תחזיר אדם למדינה שבה יש חשש לחייו, וזאת ללא קשר לבדיקה של הכרה בעותר כפליט. בית המשפט פסק שהעותר זכאי להגנת אי ההרחקה אך ללא פריווילגיות של הכרה כפליט, הגנה זו מבוססת על המשפט הבינלאומי המנהגי הקובע שלא מרחיקים אדם מישראל למדינה שבה יש חשש לחייו.
הרקע
ההסתננות מאפריקה לישראל החלה באמצע שנות התשעים של המאה העשרים והתרחבה במידה ניכרת בשנת 2007. עד סוף יולי 2013 נכנסו לישראל כ-64,000 אנשים באורח בלתי חוקי דרך גבול ישראל מצרים ומתוכם כ-55,000 עודם בישראל. אזרחים אריתראים, סודנים וניגרים נאלצים לברוח ממדינותיהם, הם מגיעים למצרים ומסתננים למדינה.
אשרפייה
היסטוריה
עד שנות ה-30 של המאה ה-19, התאפיינה אשרפייה בשטחים חקלאיים שנשלטו על ידי מספר משפחות נוצריות: משפחת פיאד, פרנייני, בוסטרוס, סורסוק, טראד, תוויני ואראמאן. משפחות אלו, בנות העדה היוונית-אורתודוקסית, היו האליטה של ביירות במשך מאות שנים. באותה תקופה, חילקה הממשלה הלבנונית תחת שלטון המנדט הצרפתי את האדמה באשרפייה על מנת לבנות כבישים וכפתה על אותן משפחות למכור את חלקן באדמה זו.
בואנה ויסטה
משמעות השם "בואנה ויסטה" בשפה הספרדית הוא "נוף יפה".
עלי מוחמד מוג'ור
מוג'ור כיהן כראש ממשלה מ-7 באפריל 2007, אז החליף את עבד אל-קאדר באג'מאל, עד 10 בדצמבר 2011, אז הוחלף על ידי מוחמד בסינדוואה. קודם לכן כיהן כשר החשמל. מוג'ור הוא חבר מפלגת השלטון, הקונגרס הכללי העממי.
תחלואה נלווית להפרעת קשב
תפקודים ניהוליים ועכבה
קיים ויכוח בקרב אנשי המקצוע בשאלה האם ליקוי בתפקודים ניהוליים הוא חלק בלתי נפרד מהפרעת קשב, או שמא מדובר בשתי ישויות נפרדות. אחת הסיבות לכך היא שקשיים בפונקציות ניהוליות איינם ייחודיים להפרעת קשב, ויכולים להיראות גם בהפרעות פסיכיאטריות אחרות.
סף תחושתי
אדם בעל רגישות יתר של מערכת החושים חווה כל גירוי בעוצמה רבה. לכן גירוי שנראה מתון ושולי לצופה מהצד, הופך עבורו לגירוי מפריע מאוד, שהוא חייב להגיב עליו. האימפולסיביות והקושי בדיכוי התגובה המאפיינים חלק מהאנשים עם הפרעת קשב עלולים להקשות על האדם למתן או למנוע את תגובותיו. במצבים אילו, הצורך של האדם להתגונן יכול להתפרש על ידי הסביבה כתגובה בלתי ראויה ובלתי מוצדקת, דבר העלול להוביל לדחייה חברתית.
בעיות בהתנהגות ובתפקוד החברתי
הפרעות ההתנהגות נמצאות בחפיפה גבוהה עם הפרעת קשב. למעשה, הפרעות התנהגות והפרעות התנגדות מלוות כ %40 מהמקרים של ילדים הסובלים מהפרעת קשב. הפרעת התרסה התנגדות (או "תסמונת הילד הסרבן") מופיעה בשכיחות של עד 60%-70% עם הפרעת קשב.
הפרעות נוירולוגיות אחרות
מחקרים שונים הראו קשר סטטיסטי בין הפרעת קשב להפרעות נוירולוגיות מסוימות אחרות, כגון הפרעה טורדנית-כפייתית ותסמונת טורט.
הפרעה טורדנית-כפייתית ואגרנות
תסמיני הליבה של הפרעת קשב בקרב אנשים עם הפרעת קשב ואגרנות, נוטים להיות חמורים במידה משמעותית בהשוואה לאלו של אנשים עם הפרעת קשב ללא אגרנות. סוגי התסמינים של הפרעת קשב קשורים לביטויים שונים של דפוסי אגרנות. קשיי ריכוז מקושרים לעומס וערבובביה (clutter), היפראקטיביות ואימפולסיביות קשורים לרכישה, השילוב של קשיי ריכוז עם היפראקטיביות ואימפולסיביות קשור לקושי להיפרד מחפצים, מצוקה סביב האגירה ותסמיני אגרנות חמורים יותר באופן כללי.
Sinatra At The Sands
Sinatra At The Sands הוא אלבום של הזמר האמריקאי פרנק סינטרה שיצא בשנת 1966, זהו אלבום ההופעה החיה הראשון של סינטרה.
קוטור
היסטוריה
השליטה של מונטנגרו ממרומי הר לובצ'ן על קוטור הביאה את האוסטרים לרכז תשומת לב מיוחדת בהגנת העיר. בינואר 1913, במהלך מלחמת הבלקן הראשונה, אף דרשה האימפריה האוסטרו-הונגרית שהמונטנגרים יעבירו לידיה את הר לובצ'ן, כתנאי להסכמתה לכיבוש סקוטארי על ידי המונטנגרים.
עימראן ח'אן
בפוליטיקה
עימראן ח'אן התמודד על ראשות ממשלת פקיסטן בבחירות של 2018 וזכה ברוב קולות.
ב-9 באפריל 2022 עימראן ח'אן הודח מראשות ממשלת פקיסטן בהצבעת אי אמון בפרלמנט הפקיסטני. זאת לאחר שבעלי בריתו ומפלגה מרכזית שהייתה שותפה בקואליציה שלו נטשו אותו. חאן הפך להיות מנהיג האופוזיציה
טרנס ופיליפ
סקירה כללית
הצמד אוזכר רבות בהקשר לסדרה "ביוויס ובאטהד", שסטון ופארקר הביעו בעבר את הערצתם אליה. בדומה לביוויס ובאטהד, תהילתם של טרנס ופיליפ באה להם כתוצאה משימוש בהומור בתי שימוש ובגסויות, ולצמדים יש מאפיינים משותפים בולטים נוספים כמו צבעי השיער, הצחוק הייחודי והישיבה המשותפת על הספה. בנוסף הושוו טרנס ופיליפ אל הצמד הקומי הקנדי ויין ושוסטר, בעיקר על רקע העובדה ששני הצמדים החלו את הקריירה במופע של אד סאליבן. בפרט, בתחילת דרכם התלבטו ויין ושוסטר אם אחד ממערכוניהם מתאים לקהל האמריקאי, בעוד שטרנס ופיליפ זכו לצחוק ראשון מקהל הצופים האמריקאי רק לאחר שפלטו בשוגג נפיחה לאחר סיום הופעתם (כפי שתואר בפרק "טרנס ופיליפ: מאחורי הכישלון").
סרדיס
העת העתיקה
בארגון מחדש של האימפריה הרומית בפיקוחו של דיוקלטיאנוס, הפכה סרדיס לבירת מחוז של לידיה, והיא פרחה במיוחד במאות הרביעית והחמישית לספירה. בית הכנסת הרומי המאוחר של סרדיס, כנסיות העיר שכללו כנסייה מהמאה הרביעית מחוץ לחומות העיר, קפלה המחוברת למקדש ארטמיס, בזיליקה גדולה בסמוך למרכז העיר, בתים רומיים מאוחרים והחנויות של העיר מעידים על התפתחותה המואצת של העיר ואוכלוסייתה ההולכת וגדלה.
האקרופוליס
לאורך צפון המצודה מתנשאת סדרה של קירות טרסה, הבנויים מאבני גיר וסלעי אבן חול מעובדים להפליא, מהתקופה הלידית. שרידים אלה לא היו חלק מהביצורים, אך בוודאי תמכו במבנה אחר, כמו ארמון או מקדש. שום דבר לא נשמר מעל קירות הטרסה עצמם, ואפשר רק לנחש איך נראה המתחם. הקירות מתוארכים ככל הנראה למחצית הראשונה של המאה השישית לפני הספירה, אם כי ככל הנראה המשיכו להשתמש בהם בתקופות מאוחרות יותר.
ונסה ויליאמס
קריירה כזמרת ושחקנית
ב-19 במרץ 2007 קיבלה ויליאמס כוכב משלה בשדרת הכוכבים של הוליווד לציון של 20 שנות פעילותה בתעשיית הבידור.
ארווין פיסקטור
תרומותיו לתיאטרון
הרבה חידושים משנות העשרים המציא פיסקטור, ביניהם שילוב של שקופיות וסרטים בהצגות, וכן סרטים נעים. תפאורותיו היו מורכבות ואיפשרו סצנות סימולטניות על גבי במות שונות. ההנגדה יצרה ביקורתיות ואפקטים סטיריים. גם הפקות ההמונים שלו היו הראשונות בתחום זה.
הפועל חולון (כדורסל)
שנות השמונים
בעונת 1984/1985 הגיעה הקבוצה לחצי גמר הפלייאוף ואף ניצחה את האלופה מכבי תל אביב במשחק השני בתוצאה 72:70 אך הפסידה במשחק השלישי והמכריע וסיימה את העונה במקום השלישי והמכובד.
שנות התשעים
בעונת 1998/1997 הגיעה הפועל חולון לחצי גמר גביע המדינה בכדורסל אך הפסידה להפועל גליל עליון. בעונת 1999/1998 סיימה במקום השלישי תחת הדרכתו של המאמן אלי קנטי, הדיחה את הפועל גליל עליון בסדרת רבע גמר הפלייאוף, ובחצי הגמר הפסידה בשלושה משחקים למכבי תל אביב.
העשור הראשון של המאה ה-21
בעונת 2002/2003 העפילה חולון לליגה הלאומית.בעונת 2003/2004 זכתה הקבוצה באליפות הליגה הלאומית הסדירה אך כשלה בחצי גמר הפלייאוף מול מכבי פתח תקווה (3:1).
עונת 2007/2008 הביאה עימה הצלחה חסרת תקדים לקבוצה, אשר בסופה הוכרזה כאלופת המדינה. באותה עונה שיחקו בקבוצה פי ג'יי טאקר, אריק קמפבל, טריי סימונס, מאליק דיקסון, מורן רוט, אבישי גורדון, גוני יזרעאלי, כריס ווטסון, אלטון בראון, טוני ווישהאם ועמית תמיר.
העשור השני של המאה ה-21
אחרי העשור הקודם שהיה ההפכפך ביותר בתולדות המועדון שכלל ירידת שתי ליגות וזכייה בשני תארים החלה עונת 2009/2010 שבו הפועל חולון ניצחה את עירוני נהריה בסדרת פלייאוף על הישארות בליגת העל בתוצאה 2–3. בחודש יולי 2011 הצטרף פיני גרשון לצוות הניהולי של הקבוצה, דן שמיר מונה למאמן, ומוטי דניאל מונה למנכ"ל הקבוצה. לעוזרו של שמיר באימון הקבוצה מונה אלעד חסין. עונת 2011/2012 נפתחה בטורניר גביע ווינר שבו הפועל חולון התמודדה בגמר אך הפסידה למכבי תל אביב בתוצאה 78:74. בהמשך העונה הגיעה לחצי גמר גביע המדינה ולחצי גמר הפיינל-פור שבשני המפעלים הפסידה למכבי תל אביב. במרץ 2013 פיני גרשון התפטר מתפקידו לאחר שלא הצליח בתפקידו, וכחודשיים אחר כך מיקי דורסמן חזר לקבוצה לתפקיד המנהל המקצועי לאחר שקבוצת רכישה הכוללת מספר אנשי עסקים בראשות שלמה אייזיק בעלי ספונסרית הפועל חולון "יונט", רכשו עמו את הקבוצה.
שנות העשרים המאה ה-21
את עונת 2021/22 פתחה עם המאמן מאוריציו בוסקאליה שפוטר בינואר 2022 לאחר הפסד לבשיקטאש והוחלף על ידי גיא גודס. הקבוצה הצליחה להעפיל לראשונה לפיינל פור של ליגת האלופות של פיב"א וכ-1200 אוהדי חולון טסו לבילבאו לעודד את הקבוצה. הקבוצה הפסידה לטנריפה 78-71 והודחה מהמפעל. הקבוצה סיימה את העונה הסדירה בליגת העל במקום הרביעי וניצחה את הפועל גליל עליון בסדרת רבע הגמר 3-0. בסדרת חצי הגמר ניצחה את הפועל ירושלים 2-1 והעפילה לגמר הפלייאוף לראשונה מאז 2018.
השתתפות באירופה
בעונת 2020/21 השתתפה חולון בליגה הבלקנית וזכתה באליפות הליגה לאחר ניצחון על אקדמיק פלובדיב בגמר הפיינל פור שנערך בהיכל טוטו.
תארים
גביע המדינה
הליגה הבלקנית
הישגים בליגה
2008/2009 ניצחון 68:69 על מכבי חיפה
פסקדין (אתר אינטרנט)
פסקדין הוא אתר חדשות משפטי הנמנה עם קבוצת ידיעות אחרונות. האתר כולל מידע משפטי שחלקו בתשלום.
נוזי
בתוך 20 תעודות מופיע אזכור של החבירו.
פאול שטרן
ד"ר פאול שטרן (גרמנית: Paul Stern; ) היה שחקן ברידג' יהודי, ששיחק בנבחרת אוסטריה שזכתה באליפות אירופה בשנים 1932 ו-1933. בשנת 1938, ברח ללונדון מאימת השלטון הנאצי. שטרן ייסד את התאגדות הברידג' האוסטרית בשנת 1929 והיה נשיאה הראשון. שטרן היה גם תאורטיקן ברידג' שכתב ספרים ופיתח שיטת הכרזה הקרויה Vienna System או Austrian System.
שלט הרלדי
העטרה
לעיתים העטרה שימשה לייצוג מזכרת אשר ניתנה לאביר מידי גבירתו כאשר יצא למלחמה. מעין מטפחת אשר כרך מעל קסדתו על מנת להסתיר את מקום חיבור הציצה.
העטרה משמשת לעיתים גם כקישוט על חיה הרלדית ככתר או זר סביב הצוואר.
המעטה
המעטה (Mantling או Lambrequin) הוא מעין צעיף בד אשר נתלה מהקסדה ומהווה מעין תפאורה למגן. המעטה מתאר את כיסוי הבד אותו תלו האבירים מקסדותיהם על מנת להגן על עצמם מפני השמש והרוחות.
החלקה
החלקה היא פרט הנוסף מתחת למגן - לרוב תל ירוק, או סלעים או כל סוג אחר של נוף - ושעליו התומכים נראים עומדים. יש הטוענים כי החלקה מסמלת את אדמתו של האדון. יש לנקוט זהירות בהבחנה בין חלקה אמיתית לבין פריטים אחרים עליהם מניחים התומכים אחת או יותר מרגליהם. השימוש בחלקה כפרט רשמי בבלאזון החל בתקופה מאוחרת יחסית בהיסטוריה של ההרלדיקה, והוחל ככל הנראה בשל הצורך בתומכים שונים עבור משפחות אצולה, או ישויות ריבוניות שונות. עם זאת, לעיתים מופרד בבלאזון תיאור החלקה מתיאור התומכים. כאשר שלט אצולה זוכה לתוספת של תומכים, לרוב הוא מעוטר גם בחלקה. במקרים נדירים תוענק החלקה כתוספת.
יורה פראנצטיץ'
קורות חייו
פראנצטיץ' נחשב בן טיפוחיו של אנטה פאבליץ' ואחד המועמדים לרשת אותו. בספטמבר 1942 סיים את תפקידו כקומיסר לאזורי בוסניה והרצגובינה. ב-27 בדצמבר 1942 הופל מטוסו מעל מוצ'ילה. פראנצטיץ' נפצע קשה בהתרסקות, נלקח בשבי על ידי כוחות הפרטיזנים של טיטו ומאוחר יותר מת מפצעיו.
גיל זלצמן
ביוגרפיה
בשנת 2014 מונה למנהל המרכז לבריאות הנפש גהה בעודו ממשיך לנהל במקביל את מחלקת יום לנוער. בתפקידו זה יזם מהלך לשינוי הסטיגמה המלווה את האדם הסובל ממחלה פסיכיאטרית ("פסיכיאטריה בג'ינס"), שכלל פעולות הסברה, שימוש במדיה האלקטרונית והחברתית, הרצאות לקהל הרחב ולמקבלי החלטות וראיונות מצולמים עם מטופלים המוכנים לספר את סיפורם ללא הסתרה.
פסיכיאטריה משפטית
החל משנת 1999 מופיע גיל זלצמן בבתי משפט כעד מומחה לצורך מתן חוות דעת בפסיכיאטריה משפטית מטעם בית המשפט ומטעם הסניגוריה הציבורית או סניגורים אחרים. זלצמן מסר חוות דעת במספר תיקי רצח מתוקשרים ומורכבים. מוכרת במיוחד חוות דעתו בתיק יריב ברוכים נגד מדינת ישראל, בו קבע כי הנאשם פעל מתוך אי שפיות, חוות דעת שנדחתה על ידי בית המשפט המחוזי. בערעור שהוגש מאוחר יותר לבית המשפט העליון התקבלה חוות דעתו כלשונה, ואף נקבעה הלכה כי אין חובה שאדם הסובל ממחלה פסיכיאטרית יהיה בעל אי יכולת מלאה להימנע מעשיית המעשה כדי להיות פטור מאחריות פלילית. השופט תיאודור אור כתב בפסק הדין לגבי חוות דעתו: "בל נשכח, שהראיות אשר נאספו על ידו שימשו גם את כל המומחים האחרים ואין היום חולק על מהימנותן ומשקלן. לפיכך, לא הייתי רואה את חוות דעתו ועדותו באותה חשדנות כפי שבית המשפט המחוזי התייחס אליה". מקרה ייחודי זה נלמד היום בבתי הספר למשפטים.
משה רוזנסון
פעילותו
את נכסיו הוריש לבתו היחידה, ואחריה לקהילה היהודית בווילנה.
הוועד הפאראלימפי הרוסי
הוועד הפאראלימפי הרוסי (ברוסית: Паралимпийский комитет России) — הוא ארגון ציבורי רוסי המוקדש לייצוג ותמיכת ענפי ספורט נכים ברוסיה, תמיכה בספורטאים נכים והכנתם לקראת המשחקים הפאראלימפיים ותחרויות בינלאומיות אחרות.
מאטיי מוחוריץ'
למפרה–מרידה (2016–2017)
ב-2016 הצטרף לקבוצת למפרה–מרידה, הוא ערך את הופעת הבכורה שלו בג'ירו ד'איטליה אך לא בלט, כשהתוצאה הבכירה שלו במרוץ הייתה מקום 18 בקטע ה-18. הוא סיים שני באליפות סלובניה ושביעי באליפות סלובניה בנגד השעון. הוא נבחר לסגל סלובניה לאולימפיאדת ריו דה ז'ניירו, אך לא סיים את המרוץ. הוא ניצח את הקטע החמישי בטור של האיינן.
אגם מונדזה
אורך האגם עומד על 11 קילומטר ורוחבו, בנקודה המרבית, 2 קילומטרים. הוא אחד האגמים הגדולים במחוז ואחד החמים ביותר; הטמפרטורה מגיעה בו עד 27 מעלות, דבר המושך חובבי ספורט ימי.
יוסף אברמוביץ
ערבה פאוור קומפני
כשהגיע לקיבוץ קטורה בשנת 2006, אברמוביץ נרשם לקורס בנושא אנרגיה מתחדשת ופיתוח אזורי בהוראת דורית בנט. הם, יחד עם מנהיגים אחרים באזור, הציבו מטרה שאפתנית להביא את האזור מאילת צפונה ועד לקצה הערבה ל-100% שימוש באנרגיית השמש. מטרה זו הושגה בשנת 2020.
כתיבה וחדשנות חינוכית
אברמוביץ, בשותפות עם מרטין קמינר ואחרים, הקים או הקים-במשותף מגזינים רבים, פרויקטי מערכת ותוכניות חלוצים, ביניהם Jewish Family & Life !, BabagaNewz (עם סו לאדן, מם ברנשטיין וקרן אבי חי ), JVibe (עם אליסה סילברמן), JBooks (עם ג'ודי בולטון פאסמן), SocialAction.com (עם הרב סו פנדריק), Sh'ma (עם סוזן בררין ואמיר כהן, שם שימש גם כעורך בכיר), MyJewishLearning.com (עם אדגר מ. ברונפמן, ו Hebrew College ), InterfaithFamily.com (עם אד Case), ו Jskyway.com (עם ג'ון Woocher ו-JESNA).
חיים אישיים
הוא היה האחרון מחוץ לחסידי ליובאוויטש שנפגש עם מנחם מנדל שניאורסון, הרבי מליובאוויטש, לפני השבץ שבסופו של דבר הביא למותו של הרבי.
שלמה אאיליון
אמסטרדם
בעיר פרצה סערה עזה, במהלכה פורסמו כתבי פלסתר משני הצדדים ונשלחו איגרות לרחבי אירופה. פרנסי הפורטוגזים ראו בהתנהגותם של חגיז והחכם צבי חוצפה ועזות כנגד רב הקהילה הפורטוגזית והתייצבו לימינו באופן מוצהר, על מנת להציל את כבוד קהילתם. אאיליון וראשי הקהל התלוננו בפני רשויות העיר נגד החכם צבי וחגיז ושני אלו נאלצו לעזוב את העיר ללונדון. במהלך הפולמוס הואשם לראשונה אאיליון בגלוי בידי חגיז בשבתאות. לאחר שוך הפולמוס עזב חיון את אמסטרדם, וכאשר שב אליה בשנת 1726 רחק ממנו אאיליון וביקשו לעזוב את העיר, כפי הנראה מחשש להתלקחות מחדש של המחלוקת. למרות זאת נהג אאיליון בחיון כבוד, ובספרו של חיון שהשתמר בכתב-ידו מצויות הערות אוטוגרפיות בכתב ידו של אאיליון.
נתיב תחבורה ציבורית
היסטוריה
על פי נתונים של איגוד התחבורה הציבורית ומסד הנתונים הלאומי האמריקני, נתיב התחבורה הציבורית הראשון נוצר בשיקגו בשנת 1939. נתיב התחבורה הציבורית הראשון באירופה נחנך בעיר המבורג בשנת 1962, ובמשך השנים הצטרפו ערים גדולות נוספות בגרמניה וחנכו נת"צים. בשנת 1971 נקבעה בגרמניה חובה רשמית על פי חוקי התעבורה ליצירת נתצ"ים. בינואר 1964 נחנך בצרפת נתיב לאוטובוסים לאורך שדרת הלובר (Quai du Louvre). בלונדון נחנך הנת"צ הראשון בפברואר 1968 לאורך גשר ווקסהול. בשנת 1972 הוכרזו כבר כ-140 ק"מ של נתצי"ם ב-100 ערים, והתהליך של הכרזה על קטעי דרך כבלעדיים עבור התחבורה הציבורית, צבר תאוצה במהירות רבה.
יישום והפעלה
הנת"צ מיועד לעודד את השימוש בתחבורה הציבורית בכך שהוא מקנה לה עדיפות על פני כלי הרכב הפרטיים. הקיבולת של נת"צ שמשמש מספר רב של אוטובוסים עמוסים גבוה משמעותית מזו של נתיב המשמש רכב פרטי. קיום רשת של נתיבי תחבורה ציבורית מגביר את אמינות ותדירות שירות האוטובוסים, גם בקטעי דרך שאינם עמוסים.
ביקורת
יצירת נתיבי תנועה ייחודיים עבור התחבורה הציבורית דורשת הקצאה של שטחי קרקע נוספים על מנת להרחיב דרכים קיימות לשימושי התנועה, לעיתים תוך הפקעה של רכוש פרטי, או לחלופין באה על חשבון צמצום נתיבי תנועה קיימים שהיו חופשיים עבור כלי רכב פרטיים. יעילות ההפעלה שלהם תלויה במיוחד באכיפת חוקי התנועה ובעיקר את האיסור על כלי רכב פרטיים לנוע בהם או לחנות לאורכם לצד המדרכה. במקרים כאלה של הפרעה לתנועה לאורך הנת"צ הנובעת מחוסר אכיפת האיסור לנע בהם לכלי רכב שאינם מורשים, נאלצים כלי הרכב הציבוריים להשתלב בתנועה בנתיבים החופשיים ובכך להגביר את עומסי התנועה הכוללת ולעכב את זרימתה. ביקורת נגדית טוענת כי הרשויות מקצות מעט מדי נת"צים למרות היעילות הכלכלית הברורה שלהם, בשל חשש מתגובה שלילית של "בעלי המכוניות המייצגים את הלובי החזק והגדול ביותר במדינה".
נת"צים בישראל
לפי מירב מורן "העיכוב המתמשך בהקצאתם של נתיבי תחבורה ציבורית (נת"צים) בדרכים הקיימות" הוא "הכשל הגדול השני של התחבורה הציבורית בישראל". בישראל ברעננה וכפר סבא הוחלט בשיתוף עם משרד התחבורה להקצות נת"צים ברחובות הראשיים אך לאחר מכן ראשי העיר ביטלו את התכנית.
ב"כביש המנהרות", בין מחלף רוזמרין לצומת אל-חאדר, מתוכנן נתיב תחבורה ציבורית בכיוונים מתחלפים (בבוקר לכיוון ירושלים, ובערב להפך), הראשון מסוגו בארץ.
ברכה פלאי
תחילת דרכה
פלאי נולדה בשם בְּרוֹנְיָה קוּצְנוֹק (ברוסית: Броня Куценок) לשמואל קוצנוק ושרה לבית רביצב בכפר סְטארוֹביץ' (ברוסית: Старовичи; באוקראינית: Старовичі), מצפון-מערב לקייב שבאימפריה הרוסית (כיום באוקראינה), הבת הבכורה מתוך שבעה ילדים, ביניהם אפרים ( קוצנוק) קינן. אביה היה סוחר עץ אמיד, שסיפק עץ לקרונות הצבא הצארי, ואמה הייתה בעלת חנות המכולת בכפר. בילדותה הקשיבה לשיעורי תורה, תלמוד ועברית שקיבלו אחיה ממורה פרטי. בגיל 6 זכתה למורה פרטי משלה שלימד אותה לקרוא יידיש, עברית ורוסית. ב-1905 החלה ללמוד בגימנסיה בקייב, אולם נאלצה, עקב פרעות, לשוב לכפר. היא המשיכה בלימודיה ב-1907, וסיימה אותם בהצלחה שלוש שנים לאחר מכן. בהמשך סיימה בית ספר גבוה למסחר בקייב. פלאי יצאה עם אמה החולה בשחפת לטיפולים בסן רמו ובטירול, אולם מצבה של האם החמיר והיא נפטרה. כאשר פרצה מלחמת העולם הראשונה שהתה פלאי בסטארוביץ', לשם הגיע מאיר פיליפובצקי (1894–1958) כמורה לילדים היהודים. השניים התאהבו ונישאו באוקטובר 1914, למרות התנגדות משפחתה. הבן אלכסנדר נולד בשנת 1915. באותה השנה ייסדה וניהלה גימנסיה יהודית לבנים בעיר מאלין (Малин), צפונית לז'יטומיר. המהפכה הבולשביקית גרמה לבריחת יהודים רבים לעיר, ולבית ספרה נרשמו 400 תלמידים. התקדמות הכוחות הבולשביקים אילצה את המשפחה להימלט מן העיר חזרה לכפר, וכיוון ששניהם נחשבו קפיטליסטים (מאיר הקים בעיר מפעל לשקים) לא יכלו לחזור בעקבות ניצחון הבולשביקים. באחת מן הנסיעות של מאיר, שבהן הוביל סוכר לאודסה, הוא פגש במנחם אוסישקין, שהציע לו לעלות לארץ ישראל על סיפון האנייה "רוסלאן" שהייתה יוצאת משם ליפו. אובדן מקור ההכנסה, מלחמת האזרחים וחינוכו הציוני של מאיר גרמו למשפחה לעזוב את אוקראינה והם עלו לארץ ישראל דרך קהיר ביולי 1921 בלא שידעו דבר על תנאי המחיה בארץ אז.
הוצאת מסדה
ברכה פלאי נפטרה ב-1986 ונקברה בבית העלמין קריית שאול לצד בעלה, שנפטר ב-1958.
אלכסנדר אנקבב
ביוגרפיה
אנקבב הוא בוגר המכון למשפט של רוסטוב (Ростовский юридический институт) ושל האקדמיה למדעי החברה שמטעם המפלגה הקומוניסטית של ברית המועצות.
בשנת 2009 נבחר לסגן נשיא אבחזיה וב-21 במאי 2011 מונה לממלא מקום נשיא אבחזיה.
רודנה
יהודי רודנה
עוד לפני מלחמת העולם השנייה האנטישמיות בכפר ובאזור כולו גרמו לעזיבת יהודים את הכפר, ובמפקד קהילות הונגריה נכתב כי ישנם בכפר 299 יהודים. בתחילת מאי 1944 גורשו כל יהודי הכפר למחנה ההשמדה אושוויץ שם נרצחו.
Middle East Broadcasting Center
היסטוריה של התאגיד
עם תחילת השידורים, בשנת 1991, היה ערוץ MBC (הנקרא כיום MBC 1) ערוץ הטלוויזיה הלווייני היחיד בבעלות פרטית, ששידר שידורים מסביב לשעון. בשנת 1994 החל התאגיד לשדר גם שידורי רדיו ב-FM. בשנת 2002 עבר מרכז שידורי התחנה לדובאי והחל להשיק ערוצים חדשים הפונים לקהל יעד ספציפי. ב-3 במרץ 2003, במהלך מלחמת המפרץ השנייה ובסמוך לכיבושה של בגדאד על ידי כוחות ארצות הברית, החל התאגיד בשידור ערוץ אל ערביה, ערוץ חדשות המשדר תוכן עצמאי. במקביל הורחבו גם שידורי הרדיו של התאגיד, בתחנות נוספות הפונות אל קהל צעיר.
MBC וישראל
סקר שנערך בשנת 2008 מצא כי בערוץ צופים כ-37% ממשקי הבית הערבים בישראל, כאשר בערוצים דוברי העברית צופים בין 13 ל-18 אחוזים. נמצא כי 74% ממשקי הבית הערבים בישראל מחזיקים בצלחת לוויין המאפשרת קליטת הערוץ בחינם. ד"ר אמל ג'מאל מצא כי נתוני הצפייה בערוץ מוסברים בשל היותו "שמרני יחסית, ומשקף תפיסת עולם צנועה".
הנרי השביעי, מלך אנגליה
עץ משפחה
זהו תרשים גנאלוגי מפורט המציג את משפחתו המורחבת של הנרי השביעי, החל מטִידִיר הזקן (Tudur Hen), סב-סב-סבו של הנרי בקו הזכרי שממנו בא השם "טיודור" (Tudor), עד למלך ג'יימס הראשון, נינו של הנרי שבימיו חל איחוד הכתרים, וכל מלכי אנגליה אחריו הם צאצאים שלו (ולפיכך גם של הנרי).
השסע העדתי בישראל
רקע תרבותי ואידאולוגי של עולים
חלק הארי של העולים החדשים התיישבו בערים, ובהן צמחו ה"שכונות" (שהיו למעשה שכונות עוני), כגון שכונת התקווה בתל אביב ושכונת ואדי סאליב בחיפה. באזורים רבים התקבצו יחד בני השכבות הנמוכות של קבוצות עולים, ומשך שניים-שלושה דורות עשו בהם את חייהם קבע מתחת לקו העוני. רובם היו ממוצא מזרחי, לרוב מצפון אפריקה ומדינות המזרח התיכון.
מניעיהם של מרבית העולים מקרב שארית הפליטה והפליטים היהודים ממדינות ערב שהגיעו לאחר קום המדינה לא היו דומים למניעיהם של העולים שהגיעו ארצה בטרם קום המדינה, אשר בצד החיפוש אחר מקלט מפוגרומים היו גם חדורי רוח ציונית ליברלית או סוציאליסטית. את מקומה של תפישה זו החליפו בקרב קבוצות מזרחיות מניעים ציוניים-לאומיים-דתיים, ומצד שני התחזקה מגמה של חיפוש אחר מקלט בטוח.
דפוסי קליטה
לעומת גורלם של העולים החדשים האשכנזים, אשר לאחר תקופת מעבר קצרה, הצליחו להיכנס למעמד הבינוני ומעלה בעזרת ההשכלה שרכשו או הגיעו איתה מארצות מוצאם, בהסתייעות הרשתות החברתיות הטובות שלהם (דהיינו, קשריהם עם קרובי משפחה ומכרים מקרב הקבוצה הדומיננטית של הוותיקים), מספר הנפשות הקטן במשפחותיהם, הפיצויים האישיים שקיבלו מגרמניה (שאשכנזים ותיקים קיבלו גם כן) והדימוי האישי והציבורי שלהם כאירופים, הרי שהמזרחים נעשו לעניים ולפועלים, הרואים במו עיניהם את הנטישה ההמונית של האשכנזים את מעמד הפועלים ואת חדירתם למעמדות הגבוהים, בניגוד אליהם.
פערים כלכליים
המעבר שחל בקרב האשכנזים מעליונות וסגירות תרבותית לעבר פתיחות חלקית, יצר עמימות מובנית לגבי שאלת התרבות. במקום שינוי אינהרנטי, נעשתה העמדה האשכנזית יותר מעודנת, מתוחכמת, מוסווית וגמישה, כאשר המזרחים עדיין נתפסים כיהודים שטרם הצליחו להשתחרר מדרכי חשיבה והתנהגות ערבית "מפגרת", אשר יכולתם נחשבת כמוגבלת והם מוגדרים כ"טעוני טיפוח". לדידו של סמי סמוחה, האשכנזים ממשיכים להחזיק בדימוי העצמי של מערביים, עליונים בתרבותם, ולדמות את המזרחים למעין ערבים נחותים. לפיו, הם מאפשרים כיום ביטוי למורשת יהדות המזרח כיוון שזוהי תרבות היסטורית מתה ולא-מזיקה.
התאגדויות עדתיות
תחושות הקיפוח והריחוק החברתי קשורות בתנאים של שינוי חברתי: בחיי המשפחה והקהילה, בדפוסי מנהיגות, במסורות ובסמלים חברתיים ותרבותיים בחיי היום-יום. גורמים אלה השפיעו במידה רבה על התהוותן של התאגדויות עדתיות שונות והתגבשותה של זהות עדתית.
התפתחות מחאה חברתית
אחד המדדים להסתגלותן של עדות המזרח לחיים מודרניים היה שיעור התגבשותה של תודעה פוליטית, ובהדרגה החל מצבם להתפרש במונחים כלליים יותר: ממצוקה אישית ומשפחתית – לתחושת קיפוח עדתית. בו-בזמן למדו להכיר את כללי-המשחק הפוליטיים בחברה דמוקרטית, שהייתה עד כה זרה להם. גישת הממסד הקולט לא נתקבלה עוד כגזירה משמים, אלא ראו בה עמדה פוליטית שניתן לשנותה באמצעות מאבק.
תמורות בייצוג הפוליטי
הביטוי החדש לאותו שסע היה תקומתה של מפלגת ש"ס מאותה שנה ועד ימינו אנו, כאשר ש"ס פועלת במחאה כנגד קיפוח בשני מגזרים: המגזר העדתי והמגזר הדתי כאחד. היא פועלת תוך העלאת תחושת הקיפוח על נס, והקמת רשת חינוך עצמאית דתית ליהודי ספרד, ועל ידי גיוס אנשיה תחת הסיסמה "להחזיר עטרה ליושנה". בכך שהיא טוענת בגלוי לייצוג המזרחים, יש לה משקל סגולי משמעותי.
לוסוניט
תכונות אופטיות
אופטית המינרל הוא דו-צירי חיובי. מקדמי השבירה של הלוסוניט הם: nα=1.665, nβ=1.672-1.676 ו-nγ=1.684-1.686. גבישי הלוסוניט שקופים עד שקופים למחצה, וצבעם הוא בדרך כלל לבן או חסר צבע, אפור, כחלחל, ורדרד. שקף מנוסר דק של לוסוניט הוא בדרך כלל חסר צבע עד ירוק כחלחל. הלוסוניט ניחן בנפיצה חזקה ובפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש. הוא נראה חסר צבע עד כחול חיוור מזווית אחת, חסר צבע עד צהוב חיוור מזווית שנייה וחסר צבע מזווית שלישית.
מלכה ענבל
ביוגרפיה
הציגה כעשרים סדרות צילומים שונות בעשרות תערוכות יחיד וסדרות נוספות בעשרות תערוכות קבוצתיות בישראל וחוצה לה. סדרת הצילומים שלה "אמצע החיים", שהפכה לתערוכת היחיד הראשונה שלה, הוצגה בביאנלה לצילום Maison des Arts בעיר לאן (Laon), צרפת, בשנת 2001. היא חברה מן המניין בגלריית NOHO בניו יורק.
מוזיאון בית אוסישקין
המוזיאון שייך לחברה להגנת הטבע ומופעל בשיתוף המועצה האזורית גליל עליון וקיבוץ דן. הוא הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.
לנה פיליפסון
ביוגרפיה
בשנת 2021 הנחתה את תחרות המלודיפסטיבלן.
שמואל מלניק
קורות חייו
מלניק הוזמן מספר פעמים לצייר בארמונות ובבתי אמידים בירדן, בשנת 1913 צייר תקרות ב"ארמון המשיח" בשכונת הבוכרים בירושלים, ב-1915 צייר ציורי קיר ועיטורי עמודים במסגד אל-אקצא על הר הבית בירושלים, בין השנים 1926-1933 צייר ציורי קיר ותקרות בבניין ימק"א בירושלים ובמלון פאלאס בירושלים. בתקופת המנדט הבריטי התפרסם כצייר תפאורות תיאטרון ואופרה (האופרה הארצישראלית) בשנת 1913 ייסד יחד עם ידידיו מנחם גולדפרב וישראל שאוולנסקי את "אגודת ציירים וצובעים". במשך שנות פעילותו היה פעיל מרכזי ב"ארגון בעלי מלאכה בירושלים" ואף פרסם מאמרים בירחון המקצועי "המלאכה" וכן בעיתונות מקצועית בישראל ובגרמניה.
מלניק היה בין יוזמי ובוני שכונת 'בניין ומלאכה', (היום חלק משכונת ארנונה בירושלים), שם בנה את ביתו ושם נפטר.
המרכז המדעי הממלכתי לווירולוגיה וביוטכנולוגיה
היסטוריה
בשנת 1994 הוענק למרכז מעמד של מרכז מדעי ממלכתי של הפדרציה הרוסית - ונקרא בשם מרכז המחקר הממלכתי לווירולוגיה וביוטכנולוגיה (וקטור).
צחי בן ציון
ביוגרפיה
בן ציון נשוי ואב לארבעה, גר בעומר.
מנהרות הכרמל
שלבי ההקמה
טונות העפר הרבות שהוצאו מההר בעת חציבת המנהרות, הועברו לכמה אתרים, בהם שימוש לצורך ייבוש ים במסגרת הקמת רציפי "מסוף הכרמל" בנמל חיפה וסלילת כביש 772 מצומת "דשנים" לצומת יגור. לצורך הוצאת העפר מהמחלף המרכזי, נסלל כביש במרכזו של נחל גיבורים, שחסך את נסיעת המשאיות עמוסות העפר בכבישי חיפה. בתמורה, התחייבה "כרמלטון" להקמת פארק ציבורי רחב-ידיים בנחל הגיבורים.
מחירי הנסיעה
בראשית 2015, בעקבות עלייה בעלות הנסיעה במנהרות, ייקור שישי בארבע שנים, הוקמה תנועת מחאת מנהרות הכרמל ופתחה את דף הפייסבוק תחת שם זה . המחאה היא כנגד תעריפי הנסיעה הגבוהים. המחאה, שבין המצטרפים אליה היה גם ראש עיריית חיפה, יונה יהב, כוללת עצומה עליה חתמו למעלה מ-30 אלף איש.
טרגדיה
הטרגדיה דנה בשאלות יסוד של הקיום האנושי: מה הם גבולות הסבל והייסורים שבהם יכול האדם לעמוד? מדוע העולם הוא כה בלתי צודק? הטרגדיה עוסקת ביצרים אנושיים בלתי נשלטים כגון: גאווה, תשוקה ושנאה. הטרגדיה מסתיימת באסון צפוי מראש, ועלילתה רצופה במשברים, עליות ונפילות של הגיבור כנגד הגורל והאלים.
הטרגדיה על פי אריסטו
את המבנה הטקסטואלי של הטרגדיות הקלאסיות נהוג לחלק כך (לא כל טרגדיה מכילה את כל החלקים להלן):
חשש
הבדל נוסף או קשור, בין חשש לבין פחד, הוא שחשש היא מילה מעט בוגרת או מפותחת יותר ושכלתנית או מרוחקת ורשמית יותר: ילדים לומדים את המילה 'חשש' ומשתמשים בה זמן רב אחרי שהם לומדים את המילה 'פחד', וגופים רשמיים כגון פוליטיקאים, ומנהלי ארגונים יבטאו לרוב חששות ולא פחדים, בהתבטאויותיהם הרשמיות.
פסטיבל הסרטים הבין-לאומי בטורונטו
פסטיבל הסרטים הבין-לאומי בטורונטו (באנגלית: Toronto International Film Festival; בראשי תיבות: TIFF) הוא פסטיבל קולנוע פתוח לקהל הרחב, הנערך מדי שנה בחודש ספטמבר בטורונטו, אונטריו. זהו פסטיבל הסרטים הגדול ביותר בעולם. הפסטיבל נמשך 10 ימים, ובמהלכו מוקרנים בין 300 ל-400 סרטים במעל 20 בתי קולנוע שונים ברחבי טורונטו. ב-2008 הוקרנו בו 312 סרטים מ-64 מדינות. יותר מ-300,000 איש, המורכבים מאנשי התעשייה ומהציבור הרחב, מבקרים בפסטיבל מדי שנה.
מאפייני הפסטיבל ותולדותיו
בספטמבר 2010 נחנך בניין TIFF Bell Lightbox, משכנו של הסינמטק של הפסטיבל , ברחוב קינג 350 מערב בטורונטו.
דאצ'יה סנדרו
בישראל
"דאצ'יה סנדרו" הוא הרכב החדש הזול ביותר בישראל, מסוגו. מחיר היחידה בינואר 2019 החל מ-63,990 ש"ח. הדגם מבוסס על הדור הקודם של רנו קליאו ומוצע ב-2 גרסאות: האצ'בק 5 דלתות, ואותו האצ'בק 5 דלתות מוגבה (STEPWAY), דמוי קרוסאובר. הסנדרו הבסיסית מונעת במנוע 1.2 ל' (75 כ"ס), בעוד שהיצע מנועי ה-STEPWAY חזק יותר - 0.9 ל' טורבו-בנזין (90 כ"ס) או 1.5 טורבו-דיזל (90 כ"ס).
לואיס מיגל
לואיס מיגל גז'גו בסטרי (Luis Miguel; נולד ב-19 באפריל 1970), הידוע כלואיס מיגל הוא אחד מהזמרים הלטינים המצליחים והפופולרים ביותר באמריקה הלטינית מאז שנות ה-80 המוקדמות. מיגל זכה ב-4 פרסי גראמי הלטיניים וב-5 פרסי גראמי, ובגיל 26, הוא קיבל כוכב בשדרת הכוכבים של הוליווד. הוא מחזיק בשיא של ההופעות הרווחיות ביותר של אומן לטיני. מיגל מכר למעלה מ-90 מיליון תקליטים ברחבי העולם.
הבחירות לנשיאות ארצות הברית 1892
קליבלנד הפך למועמד היחיד מבין שניים (השני הוא אנדרו ג'קסון) שזכה במירב הקולות שלוש פעמים ברציפות. פרנקלין רוזוולט עקף אותם ב-1944 כשזכה ברוב הקולות בפעם הרביעית. קליבלנד הוא גם הדמוקרט הראשון שנבחר בידי מפלגתו שלוש פעמים, הישג שרק ויליאם ג'נינגס ברייאן ורוזוולט השיגו.
מועמדים רפובליקניים
ממשל הריסון לא היה אהוד, ולכן תומאס פלאט (מנהיג המפלגה בניו יורק) הנהיג תנועה שתמכה בג'יימס בליין. בליין היה המועמד ב-1884 והפסיד לקליבלנד. הריסון עצמו לא רצה להיות המועמד, אולם לא רצה שבליין יזכה, והסכים לרוץ נגדו. בליין עצמו לא רצה להתמודד בעוד קרב ולהילחם שוב מול קליבלנד. שלושה מילדיו מתו, והוא לא היה בקו הבריאות. הריסון דרש מבליין להתפטר מתפקיד מזכיר המדינה או לדחות את ההצעה להתמודד. בליין החליט להתפטר לפני הוועידה, ורבים קיוו שיהפוך למועמד.
תוצאות
הבחירות הללו, יחד עם אלו שלפניהן, היו הבחירות הראשונות שבהן הנשיא היוצא הוחלף פעמיים ברציפות. זה לא יקרה שוב עד ל־1980.
ברהמה
עובדי ברהמה הם מעטים ביותר, ומקדשים לברהמה נדירים ביותר, כשהידוע שבהם נמצא בפושקר. יש המסבירים את העובדה שאין עובדים את ברהמה, משום שתפקידו הסתיים ביצירת היקום, הוא לא חזר והופיע בגלגולים נוספים, ולכן אינו נתפס כבעל השפעה רבה על המתרחש בחיי המאמינים כיום.
פשפשוק
על הקבוצה נמתחה ביקורת בגין מקרים שונים של מכירת בעלי חיים ופגיונות עם צלבי קרס.
מוהיני מוהון צ'אטרג'י
ראשית חיים וחינוך
מר צ'אטרג'י, אשר היה ידוע בשמו המקוצר מוהיני, נולד במערב בנגל ב-1858 למשפחה ממעמד הברהמינים, כצאצאו של ראג' רמוהון ראי דרך אמו, צ'אנדרה ג'יוטי דווי, אשר הייתה נכדתו של המהפכן והרפורמטור ההודי הידוע. הוא למד באוניברסיטת קולקטה, שם הוענקו לו תואר ראשון במשפטים ותואר ראשון כללי. אשתו הייתה אחייניתו של המשורר ההודי המפורסם וחתן פרס נובל לספרות, יליד מערב בנגל, רבינדרנת טאגור.
המעורבות באגודה התאוסופית
מוהיני פרש מהאגודה התאוסופית ב-1887, תוך שהוא שב לביתו הקודם בקלקוטה ותוך שהוא חוזר לעסוק בעריכת דין.
חישתיל
החברה מעסיקה כ-400 עובדים בישראל וכ-600 עובדים בשותפות בינלאומית. החברה מייצרת למעלה ממיליארד שתילים וצמחים צעירים בשנה כולל כ-100 מיליון שתילים מורכבים.
קומפקטיפיקציה
קומפקטיפיקציה אמנם "מתקנת" קבוצה להיות קומפקטית, אך עשויה "להרוס" תכונות שלה, כמו למשל את היותה מרחב האוסדורף: \mathbb{Q} האוסדורף, אך הקומפקטיפיקציה החד-נקודתית שלו אינה האוסדורף. ניתן להראות שהקומפקטיפיקציה החד-נקודתית של מרחב X היא האוסדורף אמ"מ X האוסדורף וקומפקטי מקומית. ואכן, \mathbb{Q} אינו קומפקטי מקומית.
אודי דוידי
"לכל זמן" - אלבום שלישי
כתב ynet, אודי גפן, נכח בהופעה הראשונה של דוידי לאחר השקתו של האלבום השלישי. בביקורתו, גפן ציין את התפתחותו של דוידי מאלבומו הראשון לאלבומו השלישי: "אין ספק שהזמר מחוות הצאן במעון התפתח מבחינה מקצועית, ויש סיבה להצלחה המטאורית שלו". בנוסף, הוא טען כי דוידי סלל דרך חדשה בקרב אמני המוזיקה היהודית: "הצוהר החדש שמוביל דוידי במוזיקה היהודית, ושהבחנתי בו באותו הערב, הוא חוסר ההתפשרות המקצועי שהוצג. האכסניה הייתה מכובדת, הסאונד מוקפד, האנרגיות רוקיסטיות ומשובחות. דוידי הקפיד לשתף את הקהל ולא שכח גם דאחקות קטנות על עצמו... הכל היה תפור מתחילת האירוע ועד סופו". גפן סיכם את הביקורת באומרו "המעבר החד שדוידי עשה בשלוש שנים, מזמר מעט חסר ביטחון ופחות זורם עם הקהל, לפרפורמר מהשורה הראשונה הפתיע אותי, אבל גרם לי ליהנות מכל רגע. תיהנו".
"רוחות טובות" - אלבום רביעי
בשנת ה'תשס"ט (2009) השתתף במחזמר הקומי "הרשל'ה בחלם" המיועד לציבור הדתי, ושר בו את השיר "הרשל'ה".
בכתבה באתר ynet על המופע של דוידי לכבוד זכייתו באלבום זהב ציין האתר כי "אודי דוידי הפך השנה לתופעה חוצת מגזרים בזכות הלהיטים "מביטה בחלון" ו"אם אין אני". "רוחות טובות", אלבומו הרביעי של הזמר הדתי-לאומי שיצא לפני חצי שנה, הגיע למעמד זהב לאחר שנמכר ב-20 אלף עותקים - נתונים לא רעים לאלבום שחציו בארמית". במהלך המופע הקדיש דוידי את השיר "מביטה בחלון" לאביבה שליט, אמו של גלעד שליט. בכתבה צוינה גם התקדמותו האישית של דוידי: "כשהחל דוידי את דרכו לפני כחמש שנים, הוא התחבא מאחורי מערכת התופים. עכשיו, נראה שהוא מרגיש בנוח במרכז הבמה".
"מחכה לשקט" - אלבום שישי
אודי עצמו התייחס לשינוי שעבר באומרו: "האלבום הזה הוא סוג של מסע, שהתחיל לפני כשלוש שנים, כמו כל התחלה של אלבום חדש, אבל הפעם הזו, סיימתי אותו במקום שאני מכיר יותר מכל - הבית שלי. לאורך כל הדרך הרגשתי שהוא רודף אחרי, לאן שלא אלך. עם כל שיר התעצמה לה התחושה שהאלבום הזה מכוון אותי בחזרה הביתה. חיפשתי שקט, ואני עדיין מחפש. חיפשתי מהות, וגיליתי משהו שאולי כבר ידעתי, אבל איבדתי במהלך המירוץ: זה הכל נמצא כאן, בתוך ביתנו".
"אורות גבוהים" - אלבום שביעי
באלול תשע"ה (אוגוסט 2015) יצא אלבומו השביעי "אורות גבוהים". ביוני 2015 יצא הסינגל הראשון מתוך האלבום, "ראו באורי", ומיד לאחר יציאת הסינגל יצא קליפ של השיר, שצולם ברחובות ירושלים, עם קהל רחוב טבעי ומגוון שהצטרף לצילומים. באוגוסט 2015 יצא הסינגל השני מתוך האלבום, "ישמח חתני", לחן חדש למילים מהמקורות. את הסינגל פותח קולו של בנו הצעיר של אודי דוידי. גם הסינגל הזה לווה בקליפ שצולם בדרום תל אביב, עם להקת ברייקדאנס ופארקור.
באלבום זה חזר אודי דוידי למעבד אבי טל, איתו עבד בעבר, ובאלבום ניכר סגנונו הקודם של אודי דוידי, שירים קצביים וקליטים, חלק מהטקסטים לקוחים מהמקורות. הרצועה האחרונה באלבום מוקדשת לר' יהודה מאיר שפירא מלובלין, מייסד הדף היומי שהלחין את השיר '"אם אמרתי". ביום פטירתו חידש אודי דוידי את השיר "אם אמרתי" בשיתוף פעולה עם המקהלה החסידית 'ידידים'. ברצועה האחרונה באלבום מספר אודי דוידי את סיפורו של הניגון. בשנת 2019 הוציא עם להקת הלב והמעיין גרסת נוספת לשיר "אם אמרתי" מתוך האלבום "אחכה לו".
סגנון מוזיקלי
רוב שיריו של דוידי הם בסגנון פופ רוק, סגנון הפופולרי בקרב בני נוער. דוידי מנסה לכתוב מוזיקה קליטה ואינו רואה בכך רדידות: "מוזיקה, או שהיא נוגעת או שלא, אין חכמות. לא התחכום מעניין, אלא אם זה חיבר אותך, אם שרת, אם אהבת. במקום החי של המוזיקה זה פשוט קורה".
Uncharted 2: Among Thieves
Uncharted 2: Among Thieves (בתרגום חופשי מאנגלית: "בלתי ממופה 2: בין גנבים") הוא משחק אקשן והרפתקאות לסוני PlayStation 3 שפותח על ידי החברה "Naughty Dog". זהו משחק המשך למשחק "Uncharted: Drake's fortune" משנת 2007. הוכרז רשמית במהדורת ינואר 2009 של המגזין "Game Informer" ויצא באוקטובר 2009.
עלילה
3 חודשים מאוחר יותר, קלואי מוציאה את נייתן מהכלא, ויחד עם ידיד ותיק, ויקטור סאליון, הם חודרים למחנה בבורנאו של הלקוח של פלין, זוראן לזארביץ'. קלואי ששתולה בתור מרגלת מפוצצת אזור במחנה, ונייתן שחודר לשולחן העבודה של לזארביץ', מגלה שמה שלזארביץ רוצה, אבן הצ'ינטומני', אבן שמגשימה משאלות, מעולם לא נלקח משאמבלה ומה שלזארביץ' רוצה למצוא זה את המסלול לשם בחזרה. נייתן וסאלי חוברים לקלואי ועולים במעלה ההר לשם כנראה הצוות לקח את הסחורה, ומוצאים שם פגיון (אותו פגיון מההתחלה) שהוא כנראה המפתח לשאמבלה ומפה שמובילה אותם לטיבט.
הוא חובר לקלואי ומגיעים למלון שהוא הנקודה הכי גבוהה בעיר נייתן מאתר את המקדש הנכון והשניים נאלצים לרדת במהירות ולפוצץ מסוק שאילץ אותם. נייתן וקלואי לפתע פוגשים שני עיתונאים: אלנה פישר חברתו לשעבר של נייתן והצלם שלה ג'ף. הם חוברים לשניים ומגיעים למקדש לאחר לחימה בחיילים. אלנה וגף' נשארים בחוץ ונייתן וקלואי נכנסים לחדר תת-קרקעי ומפעילים עם הפגיון דגם תלת־ממדי של רכס הרים שנייתן מזהה בתור רכס ההימלאיה. לפתע החיילים תוקפים אותם והם עולים למעלה ומגלים שגף' נורה לבסוף הם מכותרים ללא מוצא כשקלואי מנסה לשכנע אותם לנטוש את גף'. כשפלין מגיע, קלואי מכוונת אוטומטית את האקדח לעברו של נייתן כדי שלא תיתפס כבוגדת. ואז לזארביץ' בעצמו מגיע לוקח את הפגיון, הורג את גף', ומוציא מנייתן את המיקום של ההר. נייתן ואלנה נמלטים מפלין ומאבדים את החיילים. נייתן מחליט לעלות על הרכבת שתיקח את הצבא להימאליה, הוא מצליח לעלות ולאחר לחימה ממושכת משיג את הפגיון. פלין מגיע ויורה בנייתן, נייתן נמלט ומפוצץ חביות דלק שמדרדרות חצי מהרכבת.
מפה טופוגרפית
המפה הטופוגרפית הראשונה שייצגה הפרשי גובה בעזרת קווי-גובה (אנגלית: contour lines) שורטטה לראשונה בשנת 1774 כחלק מניסוי צ'יהליון למדידת מסת כדור הארץ בידי הקרטוגרף צ'ארלס הוטון (Charles Hutton) . מפה שהשתמשה בקווקוו (אנגלית: Hatching; צרפתית: Hachure) לשם ייצוג כיוון ותלילות המדרונות, שורטטה בשנת 1799 בידי יוהאן גאורג להמאן. השיטה השנייה הפכה למקובלת ביותר לאורך המאה ה-19. במאה ה-20, בעקבות פיתוח שיטות מדעיות לסקר גאוגרפי, חזרה שיטת קווי הגובה לשימוש עיקרי. בעשורים האחרונים, עם המעבר למערכות GIS התרחב מאוד השימוש באפקטים נוספים, כדוגמת הצללה. לשם כך מחושבת מידת ההצללה שתיווצר על פני התבליט, כאשר הוא מוטל עליו אור ממקור פיקטיבי, אחד או יותר. באופן מסורתי, מקור אור יחיד מוצב בצפון-מערב המפה.
מחוז חוף (משטרה)
מחוז החוף קיבל את השליטה על האזור המאוכלס לאורך הים התיכון מחדרה שבדרום ועד לראש הנקרה בצפון, וכן את האחריות על אזור ואדי עארה. היחידה המרכזית של מרחב חוף הפכה ליחידה המרכזית של המחוז, וכן נקבע שיעברו אליו מיחידת להב 433, שוטרי זרוע "סער" שפורקה.
מבנה המחוז
יחידות מחוזיות:
אירועי מלחמת לבנון השנייה
13 ביולי
חזבאללה הגיב בירי רקטות גראד 122 מ"מ לעבר יישובי הצפון.
18 ביולי
עיתון הארץ דיווח על יוזמה של משרד הביטחון וחיל הים להציב ליד חיפה ספינות טילים הנושאות טילי "ברק" ליירוט רקטות קרקע-קרקע (רק"ק). טילי הברק נועדו במקור להגנה על הסטי"לים מפני טילים ורקטות. חיל ההנדסה וחיל האוויר המשיכו גם באותו יום בהריסת מוצבי חזבאללה וביצירת קו גבול נקי מאיומים.
19 ביולי
ב-19 ביולי המשיכו נפילות הרקטות מטבריה וצפונה ממנה. מהתקפות הרקטות ביום זה נהרגו שני ילדים ועשרות נפצעו.
20 ביולי
20 ביולי התאפיין בירידה משמעותית של ירי הרקטות על ישראל יחסית לימים שקדמו לו, כאשר נורו פחות מ-40 רקטות לעומת כ-150 בימים קודמים.
29 ביולי
למעלה מ-100 רקטות נורו לעבר צפת, טבריה, מעלות-תרשיחא, קריית שמונה, עכו ונהריה. בעכו נפגע מוסד רפואי מרקטה.
31 ביולי
בפעילות קרקעית של צה"ל בכפר התהפך נגמ"ש פומ"ה ו-3 חיילים נפצעו קל, טנק שבא לחלצו נפגע מטיל נ"ט אך לא היו נפגעים. בקרבות בכפרים קילה וטייבה נפצעו קל 11 חיילים ונהרגו 10 מחבלי חזבאללה.
2 באוגוסט
קצין בכיר בצה"ל העריך כי לחזבאללה נהרגו בין 350 ל-400 מחבלים מאז פתיחת מבצע שינוי כיוון (עד ל-2 באוגוסט 2006).
4 באוגוסט
מטחי רקטות כבדים נורו לעבר קריית שמונה, כרמיאל, עכו ורמת הגולן. חלק מהרקטות אף נחתו בשטח סוריה, סמוך לעיר קוניטרה. במטח רקטות נהרגה אישה אחת בשעה שניסתה לגונן על ילדיה ועוד 2 נפצעו קשה בכפר מראר, וכן נהרגו עוד 2 בני אדם במג'ד אל-כרום. בסך הכול נהרגו ביום זה 3 אזרחים.
בשעות הערב המוקדמות המשיכו מטחי הרקטות לעבר עמק יזרעאל ורקטות נחתו בעפולה, רמת ישי ומגדל העמק. בהמשך הערב נחתו רקטות ארוכות טווח גם בפרדס חנה ובנימינה ולראשונה גם בחדרה. בסך הכול נורו היום למעלה מ-200 רקטות אל עבר ישראל.